CELEX: 62012TN0147
Language: bg
Date: 2012-03-30 00:00:00
Title: Дело T-147/12: Жалба, подадена на 30 март 2012 г. — Wünsche Handelsgesellschaft International/Комисия

9.6.2012   
            
            
               BG
            
            
               Официален вестник на Европейския съюз
            
            
               C 165/29
            
         Жалба, подадена на 30 март 2012 г. — Wünsche Handelsgesellschaft International/Комисия
   (Дело T-147/12)
   2012/C 165/50
   Език на производството: немски
   
      Страни
   
   
      Жалбоподател: Wünsche Handelsgesellschaft International mbH & Co KG (Хамбург, Германия) (представители: K. Landry и G. Schwendinger, avocats)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да се отмени Решение REM 02/09, което Комисията е приела на 16 септември 2011 г. (K(2011) 6393 окончателен),
            
         
               —
            
            
               да се осъди жалбоподателят да заплати съдебните разноски.
            
         
      Правни основания и основни доводи
   
   Жалбоподателят иска отмяната на Решение REM 02/09 от 16 септември 2011 г. (K(2011) 6393 окончателен), с което Комисията е приела за необосновано опрощаване на вносните мита в определен случай, отнасящ се до консервирани гъби Agaricus, които жалбоподателят е внесъл от Китай през 2004 г. и 2006 г.
   Жалбоподателят обосновава исканията си със следните правни основания:
   
               1.
            
            
               Нарушение на член 220, параграф 2, буква б) от Митническия кодекс на Общността:
               
                           —
                        
                        
                           жалбоподателят оспорва това, че в конкретния случай германските митнически органи са допуснали грешка, както поддържа Комисията,
                        
                     
                           —
                        
                        
                           във всеки случай, жалбоподателят не е можел в разумни граници да установи грешката (твърдяна от Комисията). Жалбоподателят е добросъвестен и опитен, а и не се е провинил в никаква небрежност. С оглед на сложността на юридическата ситуация и практиката, следвана от германските власти в продължение на много години, жалбоподателят се позовава на оправданите правни очаквания.
                        
                     
         
               2.
            
            
               Нарушение на член 239 от Митническия кодекс на Общността:
               
                           —
                        
                        
                           Комисията допуснала формална юридическа грешка, когато накратко е отказала опрощаването на вносните мита, предвидено в член 239 от Митническия кодекс на Общността, посредством просто препращане към изключението, съдържащо се в член 220, параграф 2, буква б) от този кодекс,
                        
                     
                           —
                        
                        
                           освен това Комисията допуснала юридическа грешка по същество, като пренебрегнала факта, че посочените в член 239 от кодекса „особени обстоятелства“ са били налице в конкретния случай и че условията за опрощаване в приложение на тази разпоредба са били изпълнени.
                        
                     
         
               3.
            
            
               Нарушение на общите принципи на правото:
               Освен това жалбоподателят отправя възражение, че с оспорваното решение Комисията е нарушила съдържащите се в първичното право принципи на защита на оправданите правни очаквания, на пропорционалност, на добра администрация и на равно третиране.